Theo Findahl

Theo Findahl (Theodor Leonard Findahl) (født 24. februar 1891 i Tvedestrand, død 19. mai 1976) var en norsk journalist og forfatter av reiseskildringer.

Findahl har blant annet utgitt Undergang, Berlin 1939-45 på Aschehoug & Co i 1945. Boken skildrer forfatterens opplevelser som norsk journalist i Berlin i disse årene. Han var Aftenpostens korrespondent i Berlin fra 1939 til slutten av andre verdenskrig. I april 1940 gikk rykter i Berlin om at Skandinavia var Hitlers neste mål. Findahl sendte en reportasje til Oslo og redaktøren var redd for å skape panikk og plasserte den over to spalter på side seks i morgenutgaven 6. april. En ny melding 8. april skrev han «spørsmålet om krigsutbrudd i Norden er nu brennende som aldri før».Dag og Tid, 19. oktober 2018, s. 17 Findahl var onkel til Sverre Bergh som var britisk agent i Tyskland. Findahl hadde også kontakt med Paul Rosbaud, en av de viktigste allierte spionene i Tyskland og samarbeidet med sin venn Arvid Brodersen.Kramish, Arnold: Griffen - den største spionhistorien. Norsk forord av Sverre Bergh. J. W. Cappelens Forlag, Oslo (1987). ISBN 82-02-10743-1.

Han var født i Tvedestrand, foreldrene var kontorsjef Mathias Pedersen (1855–1915) og Mathilde Christiane Nielsen (1861–1949).Moras dødsår fra Mathilde Christiane Nielsdatter i slektsdatabasen geni.com.  Etter skolegang i Tvedesetrand, Stockholm og Tønsberg ble det examen artium i 1909, hvorpå han arbeidet ved Storms skole i Stavanger fra 1911 til 1912.  I 1915 befant han seg i en stilling ved den kommunale høiere almenskolen i Fredrikstad.  Han tok en språkhistorisk embetseksamen i 1917, mens han satt i en stilling ved Hartmanns pensjonsskole (fra 1916 til 1919).  Fra 1920 til 1930 var han i ledelsen ved 5. divisjons infanteri-underoffisers-skole i Trondheim.  Fra 1930 var han lektor ved latinskolen i Drammen. Findahl var ugift.

 Utgivelser 













 Referanser 

 Eksterne lenker 

 Theo Findahl fra Norsk biografisk leksikon


Kategori:Norske forfattere
Kategori:Norske journalister under andre verdenskrig
Kategori:Personer fra Tvedestrand kommune